મતદાન જનજાગૃતિ માટે ચૂંટણીપંચે પાણીની જેમ પૈસા ખચ્ર્યા, પરંતુ મતદારયાદીમાં નામ ન હોવાનો ઝાટકો ગુરુવારે ઘણા મુંબઈગરાઓએ સહન કરવો પડ્યો હતો. વિપક્ષોને પણ આ મુદ્દાની ગંભીરતાનો ખ્યાલ બહુ મોડો-મોડો આવ્યો છે. સમગ્ર રાજ્યમાં કુલ ૫૦.૩૨ લાખ મતદારોનાં નામો રદ થયાં હતાં, જે પૈકી મુંબઈ તથા થાણેના ૧૨.૯૮ લાખ મતદારોનાં નામ રદ થયાં હતાં; જેમાં ણ્Dજ્ઘ્ના ચૅરમૅન દીપક પારેખ, જાણીતા વકીલ રામ જેઠમલાણી તથા બૉમ્બે સ્ટૉક એક્સચેન્જના મૅનેજિંગ ડિરેક્ટર અને ચીફ એક્ઝિક્યુટિવ ઑફિસર આશિષકુમાર ચૌહાણ જેવી જાણીતી વ્યક્તિઓનાં નામનો પણ સમાવેશ થાય છે.